**MINISTERUL MEDIULUI, APELOR ȘI PĂDURILOR**



**O R D I N**

**Nr…………../…..……….2024**

**privind aprobarea Listei personalului împuternicit cu controlul comercializării materialelor forestiere de reproducere și cu certificarea materialelor forestiere de reproducere**

Având în vedere Referatul de aprobare al Direcţiei generale păduri şi strategii în silvicultură nr. DGPSS/ 151308/29.07.2024,

Luând în considerare art.3 alin.(1) lit. w), art.6 alin.(1) și art. 36-38 din Legea nr. 107/2011 privind comercializarea materialelor forestiere de reproducere,

În temeiul art.7 din Legea nr.107/2011 privind comercializarea materialelor forestiere de reproducere, al art.57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum şi al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările și completările ulterioare,

**ministrul mediului, apelor și pădurilor** emite următorul

**O R D I N :**

**Art. 1**. - Se aprobă Lista personalului împuternicit cu controlul comercializării materialelor forestiere de reproducere și cu certificarea materialelor forestiere de reproducere, prevăzută în anexa care face parte integrantă din prezentul ordin.

**Art. 2.** - Personalul împuternicit prevăzut la art. 1 are dreptul să constate contravențiile și să aplice sancțiunile prevăzute de Legea nr.107/2011 privind comercializarea materialelor forestiere de reproducere.

**Art. 3**. - Controlul se efectuează în conformitate cu Regulamentul privind controlul producătorilor, furnizorilor și beneficiarilor de materiale forestiere de reproducere, aprobat prin Ordinul ministrului mediului și schimbărilor climatice nr.1644/2013.

**Art. 4. -** Autoritatea publică centrală care răspunde de silvicultură deleagă Institutului Național de Cercetare-Dezvoltare în Silvicultură „Marin Drăcea” sarcinile care îi revin privind certificarea materialelor forestiere de reproducere importate sau destinate exportului, prevăzute la [art. 36](https://lege5.ro/App/Document/gi2toojqha/legea-nr-107-2011-privind-comercializarea-materialelor-forestiere-de-reproducere?pid=56483143&d=2024-07-29#p-56483143)-[38](https://lege5.ro/App/Document/gi2toojqha/legea-nr-107-2011-privind-comercializarea-materialelor-forestiere-de-reproducere?pid=56483149&d=2024-07-29#p-56483149) din Legea nr.107/2011.

**Art. 5.** - La data intrării în vigoare a prezentului ordin, Ordinul ministrului delegat pentru ape, păduri și piscicultură nr. 930/2014 privind aprobarea Listei personalului împuternicit cu controlul comercializării materialelor forestiere de reproducere și cu certificarea materialelor forestiere de reproducere, publicat în Monitorul Oficial al României, Partea I, nr. 855 din 24 noiembrie 2014, se abrogă.

**Art. 6.** - Prezentul ordin se publică în Monitorul Oficial al României, Partea I.

**MINISTRUL MEDIULUI, APELOR ȘI PĂDURILOR**

**MIRCEA FECHET**

**Secretar de Stat**

**Ionuț-Sorin BANCIU**

**Secretar General**

**Alexandru AVRAM**

**Secretar General Adjunct**

**Teodor DULCEAȚĂ**

**Direcția Generală Resurse Umane, Juridică și Relația cu Parlamentul**

**Cristina Elena DUMITRESCU, Director General**

**Direcția Generală Păduri și Strategii în Silvicultură**

**Dănuț IACOB, Director General**

**Întocmit: Drăcilă Cătălin, consilier DGPSS**